
                Nr.23/131/2004

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru acceptarea amendamentelor la Acordul european asupra marilor drumuri de circulaţie internaţională (AGR), încheiat la Geneva la 15 noiembrie 1975, primit cu adresa nr. PL-x 470 din 30 august 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru acceptarea amendamentelor la Acordul european asupra marilor drumuri de circulaţie internaţională (AGR), încheiat la Geneva la 15 noiembrie 1975


În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L. x - 470 din 30 august 2004, pentru avizare şi dezbatere în fond, cu proiectul de Lege pentru acceptarea amendamentelor la Acordul european asupra marilor drumuri de circulaţie internaţională (AGR), încheiat la Geneva la 15 noiembrie 1975.



În cadrul Comitetului Transporturilor Interioare al Comisiei Economie pentru Europa a Organizaţiei Naţiunilor Unite, a fost adoptat în anul 1975 Acordul european asupra marilor drumuri de circulaţie internaţională România a aderat la acest Acord prin Decretul Consiliului de Stat nr.149/1985.



De la data aderării României la acest Acord şi până în anul 2003, au fost aprobate 9 amendamente care nu au fost preluate în legislaţia internă.



Proiectul de lege a fost avizat favorabil de Consiliul Legislativ cu nr.1072 din 25 iunie 2004.



Proiectul de lege a fost avizat favorabil de Comisia juridică, de disciplină şi imunităţi, cu nr.470/2004.


În raport de obiectul de reglementare şi conţinutul său, proiectul de lege face parte din categoria legilor ordinare.



Dezbaterea proiectului de lege a avut loc în şedinţa comisiei din data de 2 septembrie 2004.



La lucrările comisiei au participat 19 deputaţi din totalul de 24 deputaţi, membri ai comisiei.



La dezbaterea proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege, în forma prezentată.



Raportul comisiei a fost adoptat în unanimitate.



Potrivit prevederilor Constituţiei României, republicată, proiectul de lege este de competenţa decizională a Senatului.

                PREŞEDINTE,                                              SECRETAR,

                  István Antal                                                Aurelia Vasile

Expert,

Daniel Bădina

